Sign in / Join .st0{fill:#34437F;} .st1{fill:#878787;} Tuesday, January 4, 2022 ikteb hawn… Fittex Is-sena 2021 kienet waħda memorabbli għall-Italja Minn talk.mt January 4, 2022 talk.mt L-unur ewlieni fix-xena tal-football internazzjonali tal-UEFA fis-sena 2021, mar għand l-Italja li ma setax kellhom sena iktar memorabbli meta l-Azzurri rebħu l-Euro 2020 li għalihom din kienet it-tieni darba wara 53 sena li huma ttrijonfaw f'dan it-tournament. Minbarra r-rebħ ta' dan l-unur l-Italja, taħt il-coach abbli, Roberto Mancini, huma anke kisru r-rekord tad-dinja għall-itwal sensiela pożittiva ta' riżultati. Fil-logħob ta' kwalifikazzjoni tal-Euro l-Italja kellhom jikkuntentaw bit-tieni post meta Grupp C ġie mirbuħ mill-Isvizzera. Iżda t-Taljani baqgħu bla megħluba b'rekord ta' erba' rebħiet u erba' draws. Imbagħad fil-finali li saru f'diversi bliet Ewropej huma rebħu Grupp A bi tliet reb­ħiet u tliet clean sheets u fil-fażi tan-Knock-Out għelbu lill-Awstrija 2-1 wara l-ħin barrani fl-Aħħar 16 u lill-Belġju 2-1 ukoll fil-kwarti-finali. Fis-semi-finali huma ġew miżmuma draw 1-1 minn Spanja iżda rebħu 4-2 bil-penalties u wara reġgħu ġew draw 1-1 kontra l-Ingilterra iżda rebħu t-trofew bil-penalties ukoll din id-darba 3-2. Fir-rekord ta' logħbiet bla telfa, l-Italja għaddew il-marka ta' 35 li kienet twaqqfet mill-Brażil (1993-96) u Spanja (2007-09). Iżda din intemmet fis-semi-finali tan-Nations League meta Spanja għelbuhom 2-1 f'Milan, li kienet ukoll l-ewwel telfa kompetittiva f'darhom mill-1999. It-Taljani ssuperaw ir-rekord preċedenti meta spiċċaw draw 0-0 mal-Isvizzera u ma damux ma għamluhom 37 logħba bir-rebħa 5-0 fuq il-Litwanja. Is-sensiela kienet tikkonsisti fi 30 rebħa u seba' draws li fihom skorjaw 93 goal u ċedew 12 biss. Tassew rekord impressjonanti! Is-sensiela tal-Azzurri bdiet fl-10 ta' Ottubru, 2018, ħames xhur biss wara li Mancini ngħata l-kariga, eżattament xahar wara li l-Portugall għelbuhom 1-0 f'logħba tan-Nations League. L-itwal sensielet ta' bla telf fl-istorja huma: 37 – Italja (2018-21); 35 – Spanja (2007-09); Brażil – (1993-96); 31 –Arġentina (1991-93); 30 – Franza (1994-96); Italja – (1935-39). FRANZA JIRBĦU N-NATIONS LEAGUE Franza saru l-ewwel pajjiż li rebaħ kemm il-Kampjonat Ewropew kif ukoll in-Nations League meta fil-finali huma għelbu lil Spanja 2-1. Franza rebbieħa tal-UEFA Nations League Huma rebħu l-grupp li kienu fih min­għajr ma sofrew telfa u baqgħu bla megħluba meta fis-semi-finali għelbu lill-Belġju 3-2 u fil-finali rebħu lil Spanja 2-1. F'dan it-tournament l-Italja, li kienu qed jilagħbu f'darhom kellhom il-konsolaz­zjoni li jitilgħu fuq il-podju meta fil-partita għat-tielet post għelbu lill-Belġju 3-1. Artiklu preċedenti "Inqatlet tfajla u qed noqtlu omm!" – id-Deputat Laburista Jean Claude Micallef ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn